open-index/open-wikipedia-markdown huggingface dataset:
North York Moors

**North York Moors** er en nasjonalpark, opprettet 1952, i det nordlige England. Den er 1436 km² stor, og har et av de største områdene med myrlandskap med lyngvekst i Storbritannia. 80% av området er i privat eie, og 40% er dyrket mark. På tre sider er det avgrenset av bratte klipper, mens det på østsiden når den bratte Yorkshirekysten. Det dekker et areal på 1 430 km2, og har en befolkning på 23 380 innbyggere.

Nasjonalparken er særlig populær blant fotturister, med et nettverk av omkring 2300 km stier som er åpne for allmenn ferdsel. Det meste av området ellers er også åpent under *[[Countryside and Rights of Way Act 2000]]*. Blant de mest populære turveiene er Cleveland Way som går rundt heiene og har en strekning langs kysten, og Lyke Wake Walk, som går rett gjennom hjertet av heiene. 

Det er også muligheter for sykling, både tur- og terreng-, og ridning. De bratte klippene i utkanten av parken er populære for hanggliding. 

Det er få større bosetninger innenfor parken. Byen Whitby, med nærmere 14&nbsp;000 innbyggere, regnes som områdets «hovedstad». Den er forbundet med Middlesbrough via jernbane gjennom Esk Valley. Denne linjen er ved Grosmont forbundet med North Yorkshire Moors Railway, en av Storbritannias mest populære og pittoreske bevarte jernbaner. 

Heiene har ikke endret seg mye siden parken ble åpnet, og brukes ofte som bakgrunnsmiljø for britiske filmer og TV-serier. Den mest kjente er ITVs serie *[[Med hjartet på rette staden]]*. I filmene om Harry Potter ble North Yorkshire Moors Railway brukt i flere scener.

## Referanser


## Eksterne lenker

*
Håkon Håkonsen

***En norsk Robinson Crusoe eller Haakon Haakkonson*** er ei barnebok fra 1873 av den norske forfatteren Oluf Vilhelm Falck-Ytter. Den er inspirert av Robinson Crusoe av Daniel Defoe og av eventyrbøker som Ballantynes *Koralløya* og Stevensons *[[Skatten på sjørøverøya]]*. Romanen beskriver også hvordan livet på den norske seilskipene var i Norges storhetstid som sjøfartsnasjon. 

Fortellingen stod først på trykk barnebladet *For ungdommen* i 1868–1869, før den seinere ble gitt ut som bok.

I 1990 ble romanen filmatisert som *[[Håkon Håkonsen (film)|Håkon Håkonsen]]*, regissert av Nils Gaup. 

## Handling

Romanen handler om unge Håkon Håkonsen liv som sjømann, etterfulgt av livet hans på en øde øy etter et forlis. Som eldste sønn i familien, blir hans sendt til sjøs av faren for å bidra økonomisk til familien. 

Takket været «gode» kontakter, blir Håkon ansatt som kahyttsgutt på skipet «Lord Nelson», der han blir kjent med Jens Gåsøy og blindpassasjeren Mary. Da førstestyrmannen ombord blir kaptein, etter at han har forgiftet kapteinen, blir forholdene på skipet raskt vanskeligere. 

Under en storm får skipet problemer og forliser, og kapteinen og resten av mannskapet forlater skipet uten Håkon. Håkon våkner til liv på en øde øy hvor han etter en tid oppdager litt av hvert.

## Nye utgaver
Romanen har blitt utgitt flere ganger siden 1873, bl.a. i 1908, 1927 og 1949. 

I forbindelse med filmatiseringen i 1990 ble romanen utgitt i en versjon gjenfortalt av Jón Sveinbjørn Jónsson og som tegneserie av Bruce Parramore, basert på filmen.

## Referanser



## Eksterne lenker
*  (1908-utgaven)
*  (1990-utgaven)
Claudette Colbert

**Claudette Colbert** (født **Émilie Claudette Chauchoin** 13. september 1903 i Saint-Mandé i Frankrike, død 30. juli 1996 i Speightstown i Barbados) var en fransk-amerikansk skuespiller. 

## Biografi
Colbert ble født i Saint-Mandé, og da hun var åtte år emigrerte familien til USA. Hun fikk sin scenedebut på Broadway i *The Wild Westcotts* i 1923. Colberts første filmrolle var i stumfilmen *[[Mikes kjærlighet]]* (1927). Hun vant Oscar for beste kvinnelige hovedrolle for rollen som Ellie Andrews i komedien *[[Det hendte en natt]]* (1934). Colbert har fått en stjerne på Hollywood Walk of Fame. I 1999 ble hun kåret til tidenes 12. største kvinnelige filmlegende av Det amerikanske filminstituttet.

## Filmografi (utvalg)
* 1927 – *Mikes kjærlighet*
* 1929 – *Frøken Mysteria*
* 1930 – *Kvinnen av idag*
* 1930 – *Hennes franske kjæreste*
* 1931 – *[[Den smilende løitnant]]*
* 1934 – *[[Cleopatra (1934)|Cleopatra]]*
* 1934 – *[[Opprør mot livet (1934)|Opprør mot livet]]*
* 1934 – *[[Det hendte en natt]]*
* 1938 – *Blåskjeggs 8. kone*
* 1939 – *[[Midnattsdansen]]*
* 1940 – *[[Vår flygende korrespondent]]*
* 1941 – *[[Kan du huske?]]*
* 1942 – *The Palm Beach Story*
* 1942 – *Stolt hilser vi*
* 1951 – *[[Let's Make It Legal]]*

## Referanser


## Eksterne lenker
* 
*
La Campanella

**La Campanella** (Bjellen) er en etyde for piano skrevet av Franz Liszt i 1838. Det er den tredje etyden i en serie kalt "Grandes Etudes de Paganini", etyder basert på melodier av Paganini. La Campanella er basert på Paganinis fiolinkonsert i B-moll. Det er et programmatisk verk som skal skildre den ringende lyden av en liten bjelle, og de tekniske utfordringene er formet deretter. Etyde er skrevet i G#-moll. 

Etyden er en studie i hopping over avstander større enn én oktav. Enkelte steder hopper høyrehånden mellom to 16-delsnoter med en avstand på mer enn to oktaver. Tempomarkeringen er "Allegretto". Selv om dette er hovedutfordringen i etyden støter man på mange andre vanskeligheter. Eksempler er triller for fjerde og femte finger, hoppende triller, raske kromatiske skalaer og oktaver, og repeterte 32-delsnoter. 

Etyden starter stille og bygger seg gradvis oppover mot slutten.

## Eksterne lenker
*
Montenegros uavhengighetsvalg

**Montenegros uavhengighetsvalg** ble gjennomført 21. mai 2006 i republikken Montenegro, og førte til at unionen mellom Serbia og Montenegro ble oppløst. 3400 valgobservatører fra blant annet Organisasjonen for sikkerhet og samarbeid i Europa (OSSE), Europarådet og Europaparlamentet var til stede for å se etter at valget ble gjennomført på korrekt måte.

I forhandlinger med EU har alle parter godtatt at Montenegro kan bli et selvstendig land på følgende vilkår:
* Korrekt gjennomføring av valget
* Minst 50 % av den stemmeberettigede befolkningen stemmer
* Minst 55 % oppslutning for å oppløse unionen.

485&nbsp;000 montenegrinere hadde stemmerett i valget. Oppslutningen om valget var på 86,3&nbsp;%. Ifølge offisielle kilder har 55,4&nbsp;% stemt for uavhengighet. Talsmann for uavhengighetsblokken, Predrag Sekulić, og statsminister og uavhengighetstilhenger Milo Đukanović har proklamert seier, men pro-serbiske unionistpartier har krevet omtelling av stemmene.

## Referanser


## Eksterne lenker
* Aftenposten 21. mai 2006: «Flertall for uavhengighet»
* Dagbladet, 21. mai 2006: «Siste spor av Jugoslavia»
Sjakk-OL 2006

**Sjakkolympiaden 2006** var den 37. sjakkolympiade og ble arrangert i Torino i perioden 20. mai til 6. juni 2006. Det deltok 148 nasjonslag i åpen klasse og 108 lag i kvinneklassen.

## Resultater

### Åpen klasse

### Damer

## Norges lag
Det norske laget i åpen klasse var forhåndsrangert som nummer 24. Laget bestod av:
*Magnus Carlsen
*Simen Agdestein
*Leif Erlend Johannessen
*Kjetil Aleksander Lie
*Einar Gausel
*Rune Djurhuus

Kvinnelaget var forhåndsrangert som nummer 42. Det bestod av følgende deltakere:
*Ellen Hagesæther
*Sheila Barth Sahl
*Silje Bjerke
*Torill Hagesæther

## Eksterne lenker
* 
* Resultater og nyheter
Idiofon

En **idiofon** er ethvert musikkinstrument som skaper lyd først og fremst ved at det er instrumentet selv som vibrerer, uten å gjøre bruk av strenger eller membraner. Det er en av fire hoveinndelinger i det originale Hornbostel-Sachs-systemet for klassifisering av musikkinstrumenter. Idiofoner er trolig den eldste typen av musikkinstrumenter (den menneskelige stemme ikke medregnet).

I den tidlige klassifikasjonen av Victor Mahillon ble denne instrumentgruppen kalt *autofoner*.

De fleste slagverksinstrumenter som ikke er trommer, er idiofoner. Hornbostel-Sachs deler idiofoner inn i fire hoved-underkategorier. Den første undergruppen er *slagidiofoner* (enkelte ganger kalt *konkusjons-idiofoner*). Dette inkluderer de fleste slagverksinstrumenter kjent i vesten som ikke er trommer. De inkluderer alle idiofoner som er laget slik at de vibrerer når de blir slått på, enten direkte med en stikke eller hånd (slik som triangelen eller marimba) eller indirekte, gjennom en skrapende eller ristende bevegelse (slik som marakas eller fleksaton). Forskjellige typer klokker havner i begge disse kategoriene.

De tre andre underklassifiseringene er mer sjeldne. De er *klimpreidiofoner*, slik som munnharpe, spilledåse eller mbira (tommelpiano); *blåseidiofoner*, som det fins svært få eksempler på, ett av dem er aeolsklaveret; og *friksjonsidiofoner*, slik som glassharmonika, daksofon, styrofon, musikksag eller spikerfiolin (en rekke stykker av metall eller tre som gnis med en bue). Mange av idiofonene som vanligvis blir slått, slik som vibrafon-blokker eller cymbaler, kan også strykes.

## Klassifisering
Hornbostel-Sachs system for klassifisering av musikkinstrumenter deler inn idiofoner i følgende klasser, avhengig av hvordan lyd blir produsert:

*11: ved å slå eller skrape på instrumentet med hånden eller direkte eller indirekte med en gjenstand (som xylofon, kastanjetter eller vaskebrett)
*12: ved å klimpre på lameller (som kalimba eller i spilledåser)
*13: ved å utsette instrumentet for friksjon (som glassharmonika eller sag)
*14: ved å blåse på instrumentet (som aeolsklaver)
*15: metallplater (som sag)
*16: ved å bøye overflater (tomme plastbeholdere kan for eksempel gi klukkende lyder fra seg)

## Se også
*Slagverksinstrumenter

## Referanser




## Eksterne lenker
*
Tortuga

**Tortuga** eller **Isla Tortuga**, offisielt **Île de la Tortue**, er en øy i Haiti. Øya ble oppdaget av Christofer Columbus og navnet betyr «skilpaddeøya». På 1600-tallet, var øya et fristed for karibiske pirater. Kommunen La Tortue hadde i 2012 en beregnet folkemengde på .

## Historie
Tortuga ble oppdaget i 1494, under Christopher Columbus' andre ferd til «den nye verden». Columbus' sjømenn kalte den *Tortuga* («skilpadde») fordi den puklete formen lignet en skilpadde.

Tortuga ble opprinnelig bosatt av noen få spanske kolonister. I 1625 ankom franske og engelske nybyggere øya etter egentlig å ha planlagt bosetning på en annen øy, Hispaniola. De franske og engelske nybyggerne  ble i 1629 av spanjolene under Don Fadrique de Toledos kommando. Spanjolene lykkes, befestet øya, og utviste franskmennene og engelskmennene. Da mesteparten av den spanske hæren dro til Hispaniola for å jage bort de franske kolonistene der, returnerte franskmennene for å ta fortet. I 1630, bygde franskmennene fortet Fort de Rocher. Fra 1630 ble Tortuga delt i franske og engelske kolonier som tillot flere pirater å bruke øya som hovedbase for deres virksomhet. I 1633 kom de første slavene fra Afrika for å arbeide ved plantasjene. Den nye bruken av slaver varte ikke lenge, og slavehandel ble avsluttet i 1636. Slavene var sagt å være ute av kontroll på øya, og samtidig hadde det vært uenighet og konflikter mellom de franske og engelske koloniene. I tillegg returnerte spanjolene og erobret raskt fiendenes landområder, før de dro igjen. De anså øya som for liten til å være særlig viktig. Dette ga franske og engelske pirater muligheten til å komme tilbake. I 1638, returnerte spanjolene nok en gang for å ta tilbake øya og fjerne alle franskmenn og nyankomne nederlendere. De okkuperte øya, men ble snart jaget bort av fiendene.

## Trivia
Tortuga har figurert i filmer som «Captain Blood» fra 1935, «The Black Swan» fra 1942, «Pirates of the Caribbean: The Curse of the Black Pearl» fra 2003, og «Pirates of the Caribbean: Dead Man's Chest» fra 2006. Øya er også en del av spillverdenen i Assasin's Creed IV: Black Flag. 

## Referanser


## Eksterne lenker
* 
*  /  "Method of Securing the Ports and Populations of All the Coasts of the Indies". Bok fra 1694 om sikkerheten i den spanske Vestindia i forhold til piratangrep.
10. serierunde i Tippeligaen 2006

**10. serierunde i Tippeligaen 2006** startet søndag 28. mai med fem kamper klokken 18:00 og én kamp 20:00. Runden avsluttet mandag 29. mai klokken 19:00 med Fredrikstad mot Tromsø.

## Fakta

 

## Referanser
Jansløkka skole (Asker)

**Jansløkka skole** er en barneskole i Asker kommune nær Semsvannsområdet og Hvalstaddalen med Asker Museum. Skolen ligger ved Semsveien, hundre meter fra Skaugum hovedgård. 

Skolen var Askers første faste skole. Skolen er dermed også den eldste skolen i kommunen som fortsatt er i bruk. Den eldste skolebygningen er i dag bevart som skolemuseum under Asker museum.

Skolen er bygget på grunnen til Asker prestegård som eies av Opplysningsvesenets fond og ble innviet 16. januar 1844. Skolen ble bygget i sveitserstil, men består i dag av mange byggestiler fra de mange utvidelser, den siste i 1998. Før Venskaben ble innviet i 1905, var skolen også tilholdssted for bygdas herredsstyre og Asker sparebank. 

Prinsesse Ingrid Alexandra gikk på Jansløkka skole fra høsten 2010 til 2013, og prins Sverre Magnus fra høsten 2011 til 2014. 

## Referanser


## Eksterne lenker
* Hjemmeside
* Skolens historie
Northumberland nasjonalpark

**Northumberland nasjonalpark** er en nasjonalpark i England. Den dekker i overkant av 1030 km² ved grensen til Skottland. Hele parken ligger innenfor grevskapet Northumberland, og dekker omkring en fjerdedel av det. Med under 3000 fastboende og rett i overkant av en million besøkende i året er den en av de tynnest befolkede og minst besøkte nasjonalparkene i Storbritannia.

Det er flere distinkte områder i parken. I nord ligger Cheviots, en fjellkjede som markerer grensen mellom England og Skottland. Lenger sør finner man et flatere myrlandskap. En del av dette er beplantet, og plantasjene danner tilsammen Kielderskogen. Den sørligste delen av parken inkluderer den midtre seksjonen av Hadrians mur. 

Det er en rekke arkeologiske funnsteder i parken, inkludert prehistoriske monumenter, romerske funn og Pele-tårn som ble bygget som forsvar mot *[[border reivers]]*.

Parkens offisielle symbol er en storspove.
Helen Hayes

**Helen Hayes Brown** (født 10. oktober 1900, død 17. mars 1993) var en amerikansk skuespiller.

Hennes mor var skuespiller og Hayes gjorde scenedebut som 5-åring, og kun ni år gammel opptrådte hun på Broadway. Hun gjorde sin filmdebut, 17 år gammel, i stumfilmen *The Weavers of Life*.

Hayes vant Oscar for beste kvinnelige hovedrolle for rollen som Madelon Claudet i filmen *[[The Sin of Madelon Claudet]]* (1931), som var hennes første lydfilm. Hun vant Oscar for beste kvinnelige birolle for rollen som Ada Quonsett i filmen *[[Airport]]* (1970). Hayes har fått to stjerner på Hollywood Walk of Fame, og hun har også fått tildelt Presidentens frihetsmedalje. I 1973 ble hun innvotert i National Women's Hall of Fame.

## Filmografi (utvalg)
* 1910 – *[[Jean and the Calico Doll]]*
* 1932 – *[[Farvel til våpnene (1932)|Farvel til våpnene]]*
* 1970 – *[[Airport]]*

## Referanser


## Eksterne lenker

* 
* 
*
Lasse Olsen

**Lasse Olsen** (født 1973) er en norsk tidligere fotballspiller. Han var tidligere angrepsspiller i tippeligaen for Strømsgodset Toppfotball og senere også for Aalesunds Fotballklubb og Mjøndalen IF. Han har spilt på «folkets landslag» mot Liverpool.

Olsen ble populært kalt «Slaktern» blant Godsets supportere på grunn av sin utdannelse (som slakter). Han er blant annet kjent for sitt innkast med innlagt salto.

Olsen fikk ikke fornyet kontrakt med Aalesund etter sesongen 2008. Og ble da trener for G16 laget i en klubb som heter Sportsklubben Herd fra Ålesund. I tillegg spilte han for klubbens a-lag. Den 31. august 2010, på siste dag av overgangsvinduet, signerte han for bruntrøyene fra Nedre Eiker i en kontrakt som går ut sesongen 2011. Etter dette la han opp. Spilleren gjorde comeback for Spjelkavik IL i 2013.

Etter dette var han trener for både gutte- og juniorlaget til Herd frem til og med 2017 sesongen. Da fortsatte han karrieren som spillende trener for Averøy Kammeraten i 2018 sesongen. Etter dette var han spillende trener i Tomrefjord i 2019 og 2020 sesongen. 2021 sesongen var han trener for Valder IL.

## Karriere som spiller

oppdatert tom 2006-sesongen.

## Referanser


## Eksterne lenker
*
Ny-Spania

**Ny-Spania** (spansk: *Virreinato de Nueva España*) var navnet på det nye spanske koloniale territorium i Nord-Amerika fra omkring 1535 til 1821. Dette territoriet dekket hele det nåværende Mexico, Mellom-Amerika til Costa Ricas sydlige grense og deler av USA, blant annet de nåværende stater California, Arizona, New Mexico og Texas, med landekrav lengre mot nord med upresist definerte grenser. De filippinske øyer ble administrert som en koloni tilhørende Ny-Spania.

Etter 1535 ble kolonien styrt av visekongen av Ny-Spania, en utnevnt minister av kongen av Spania. Visekongen styrte som en nær en selvstendig monark av kolonien. Hovedstaden var Mexico by.

## Se også
* Mexico
* Mexicos historie#Ny-Spania
* Liste over visekonger i Ny-Spania

## Referanser


## Eksterne lenker
* 
* Provinces of New Spain, *Worldstatesmen.org*
* ''Mexico's Colonial Era'' — «Part I: The Settlement of New Spain» , *Mexconnect.com*
* Index to the DeWitt Colony Region under New Spain , *Texas A&M University*
* 1492&nbsp;– Middle America, Ibiblio.org (*the public's library and digital archive*)
* Map of the Border of the King's Dominion in the Northern America, kart tegnet av José de Urrútia og Nicolas de la Fora i 1771
Die schöne Müllerin

**Die schöne Müllerin** er en sangsyklus av Franz Schubert, til tekst av Wilhelm Müller.

## Handlingsreferat
Dette er historien om en ung møllersvenn som bryter opp hjemmefra for å søke lykken, slik de gjerne gjorde i gamle dager. Elven har naturlig nok vært hans livsnerve siden barnsbena – han snakker ofte med den – og følger elvens lokkesang. Etter en stund kommer han til en ny mølle og søker arbeid der – og forelsker seg straks i møllerens datter. Den vakre møllerpiken blir gjenstand for flere vakre kjærlighetssanger – helt til den barske jegeren kommer, og hun snur seg etter denne grønnkledte mannen med jakthorn, gevær og skjeggstubb. Elven prøver å trøste ham med at det vil komme en ny kjærlighet hvis han bare venter litt, men møllergutten svarer: «Du vet ikke hva kjærligheten gjør med folk!» – og drukner seg i elven. Syklusen avsluttes med elvens vuggevise – om menneskets korte og følelsesstyrte liv og naturens evige skjønnhet.

## Enkeltsanger
# «Das Wandern» («Å vandre»; Bb-dur)
# «Wohin?» («Hvorhen?»; g-moll)
# «Halt!» («Stans!»; C-dur)
# «Danksagung an den Bach» («Takknemlighet til Bekken»; G-dur)
# «Am Feierabend» («Fridagen»; a-moll)
# «Der Neugierige» («Den nysgjerrige»; H-dur)
# «Ungeduld» («Utålmodighet»; a-dur)
# «Morgengruß» («Morgenhilsen»; C-dur)
#  «Des Müllers Blumen» («Møllerens blomster»; A-dur)
# «Tränenregen» («Tåreregn»; A-dur)
# «Mein!» («Min!»; D-dur)
# «Pause» («Pause»; Bb-dur)
# «Mit dem grünen Lautenband» («Med det grønne båndet»; Bb-dur)
# «Der Jäger» («Jegeren»; c-moll)
# «Eifersucht und Stolz» («Sjalusi og stolthet»; g-moll)
# «Die liebe Farbe» («Favorittfargen»; h-moll)
# «Die böse Farbe» («Den hatede fargen»; H-dur)
# «Trockne Blumen» («Tørre blomster»; e-moll)
# «Der Müller und der Bach» («Mølleren og bekken»; G-moll)
# «Des Baches Wiegenlied» («Bekkens vuggesang»; E-dur)

## Se også
* Winterreise

## Litteratur
* Arnold Feil: Franz Schubert. *Die schöne Müllerin* · *Winterreise*, Philipp Reclam jun. Stuttgart 1996, ISBN 3-15-010421-1
* Walther Dürr u. Andreas Krause: *Schubert-Handbuch* (Kassel 1997)
* *Schubert-Lexikon* (red. Ernst Hilmar og Margret Jestremski), Akademische Druck- und Verlagsanstalt, Wien 1997, ISBN 978-3-201-01665-0. Zudem gibt es die *Schubert-Enzyklopädie* (Tutzing 2004) derselben Autoren.
* Elmar Budde: *Schuberts Liederzyklen*. Ein musikalischer Werkführer, C. H. Beck, München 2003, ISBN 3-406-44807-0

## Eksterne lenker

* 
* Die schöne Müllerin (MIDI)
* AudioVideo: Dietrich Fischer-Dieskau und Christoph Eschenbach 1992 in Paris
Sangsyklus

En **sangsyklus** er en samling sanger som er ment å fremføres som en helhet.

De viktigste sangsyklusene fra den romantiske epoken er:

*Beethovens: ''An die ferne geliebte''
*Schuberts: ''Die schöne Müllerin''
*Schuberts: ''Winterreise''
*Schumanns: ''Dichterliebe''
*Schumanns: ''Frauenliebe und Leben''
Frauenliebe und -leben

**Frauenliebe und -leben**, opus 42  er en sangsyklus for høy sangstemme og klaver som Robert Schumann tonesatte i 1841. Tekstene, som Adelbert von Chamisso skrev i 1830, omhandler en kvinnes liv fra den første kærlighet til etter ektemannens død, sett fra hennes synsvinkel. 

Teksten avspeiler tidens moralske normer ved at kvinnen framstilles som trofast og hengiven. Chamisso skrev ni dikt og Schumann tonesatte alle, bortsett fra det siste.

Schumann skrev liedersyklusene *[[Liederkreis]]* og *[[Dichterliebe]]* på omtrent samme tid. Han dediserte Frauenliebe til sin ugifte venn Oswald Lorenz. 

## Sangtitler
#«Seit ich ihn gesehen» («Fra jeg så ham»)
#«Er, der Herrlichste von allen» («Han, den edleste av alle»)
#«Ich kann's nicht fassen, nicht glauben» («Jeg kan ikke fatte eller tro det»)
#«Du Ring an meinem Finger» («Du ring på min finger»)
#«Helft mir, ihr Schwestern» («Hjelp meg, dere søstre»)
#«Süßer Freund, du blickest» («Kjære venn, du ser»)
#«An meinem Herzen, an meiner Brust» («Ved mitt hjerte, ved mitt bryst»)
#«Nun hast du mir den ersten Schmerz getan» («Nå har du påført meg den første smerte»)
# [IX. „Traum der eignen Tage“] («Egne dagers drøm»)

## Litteratur
* Dietrich Fischer-Dieskau: *Robert Schumann. Das Vokalwerk.* dtv, München 1985, ISBN 3-421-06068-1, s. 136–139.
* Herbert Hopfgartner: *Adelbert Chamisso: Revolutionär oder Biedermann? Der Liederkreis 'Frauenliebe und -leben' im soziokulturellen Diskurs.* Universität Warschau, Studien zur Deutschkunde (XXXVII. bind, red Lech Kolago) Warschau 2008, ISSN 0208-4597

## Eksterne lenker
* Sangsyklusen
* Chamissos biografi 
* Tekst i original og oversettelser, lieder.net
* «Kvinneliv og elskov», norsk oversettelse av Marianne Beate Kielland
* ''Robert Schumann op. 42: Frauenliebe und Leben'', schumann-portal.de
*
Wilhelm Müller

:*For håndballspilleren, se [[Wilhelm Müller (håndball)]]*
 
**Wilhelm Müller** (født 1794, død 1827) var en tysk lyriker. Han regnes for å være en av de første romantiske tyske poetene; han hadde stor kjennskap til gammeltysk lyrikk og folkediktning og hadde en spesiell forkjærlighet for gresk åndsliv. I sin dagbok skrev Müller en gang at hans vers var ment å skulle synges, men ettersom han selv hverken kunne synge eller spille, håpet han at en beslektet sjel ville sette musikk til dem. Müller døde i 1827, 33 år gammel. At han fremdeles er kjent i dag, er fordi Franz Schubert med utgangspunkt i diktene hans skapte de første sangsykluser i lieder-litteraturen: *[[Die schöne Müllerin]]* (1823) og *[[Winterreise]]* (1827).

## Referanser


## Litteratur
* 
* 

## Eksterne lenker
* 
* 
* 
* 
*  ''Werke von Wilhelm Müller'', deutscheslied.com. Med tonesettinger.
*   ''Wilhelm Müller: Ueber die neueste lyrische Poesie der Deutschen. Ludwig Uhland und Justinus Kerner. (1827), uni-duisburg-essen.de i *Projekt «Lyriktheorie»*
*  ''Internationale Wilhelm-Müller-Gesellschaft'' , wilhelm-mueller-gesellschaft.de
Membranofon

En **membranofon** er ethvert musikkinstrument som lager lyd primært gjennom å vibrere en  utspent membran. Det er en av fire hovedkategorier av instrumenter i det originale Hornbostel-Sachs-systemet for klassifisering av musikkinstrumenter. 

De fleste membranofoner er trommer. Hornbostel-Sachs inndeler trommer i tre hovedtyper: slagtrommer, der skinnet slås med en stikke, hånden eller noe annet; strengetrommer, hvor en knyttet streng som er festet til skinnet dras slik at den fører sine vibrasjoner over på skinnet; og friksjonstrommer, hvor en slags gnidebevegelse forårsaker at skinnet vibrerer (en vanlig type har en stikke ført gjennom et hull i skinnet som dras frem og tilbake).

I tillegg til trommer fins et annet slags membranofoner, kalt *sangmembranofoner*, hvor den best kjente av dem er kazooen. Disse instrumentene modifiserer en lyd som har oppstått i en annen lydkilde, vanligvis den menneskelig stemme, gjennom å la et skinn vibrere etter den og slik forandre klangen.

## Klassifisering
Hornbostel-Sachs system for klassifisering av musikkinstrumenter deler inn membranofoner i følgende klasser, avhengig av hvordan lyd blir produsert:

*21: ved å slå trommeskinnet med hånden ellet en gjenstand (den vanligste typen, som pauke og skarptromme)
*22: ved å klimpre en streng festet til trommeskinnet (vanlig i indiske trommer, var opprinnelig regnet som membranofon, men har blitt flyttet til kordofon klasse 33)
*23: ved å gni trommeskinnet med hånden ellet en gjenstand (vanlig in irsk tradisjonell musik, som for eksempel bodhran)
*24: ved å modifisere lyden vmed et vibrerende membran (for eksempel kazoo)

## Referanser
Dichterliebe

**Dichterliebe** er en sangsyklus av Robert Schumann. Sangtekstene er etter Heinrich Heines *Lyrisches Intermezzo*, som ble publisert som en del av dikterens *Buch der Lieder*.

Sangene som inngår i syklusen er:

# *Im wunderschönen Monat Mai*
# *Aus meinen Tränen sprießen*
# *Die Rose, die Lilie, die Taube, die Sonne* 
# *Wenn ich in deine Augen seh' *
# *Ich will meine Seele tauchen*
# *Im Rhein, im heiligen Strome*
# *Ich grolle nicht*
# *Und wüßten's die Blumen, die kleinen*
# *Das ist ein Flöten und Geigen*
# *Hör ich das Liedchen klingen*
# *Ein Jüngling liebt ein Mädchen*
# *Am leuchtenden Sommermorgen*
# *Ich hab' im Traum geweinet*
# *Allnächtlich im Traume*
# *Aus alten Märchen*
# *Die alten, bösen Lieder*

## Utgaver
* Faksimile etter autografen i *Staatsbibliothek zu Berlin Preußischer Kulturbesitz*. Red. Elisabeth Schmierer. Laaber, Laaber 2005, ISBN 3-89007-641-6.

## Eksterne lenker
* ''Dichterliebe'' med engelsk oversetting, Wikibooks på engelsk
*  
*
Apocalypse Dudes

***Apocalypse Dudes*** er Turbonegers femte studioalbum, utgitt i 1998. Albumet er deres mest kjente og etter manges mening deres aller beste. Flere ganger har *Apocalypse Dudes* blitt kåret til tidenes norsk rockealbum. Det har blant annet blitt kåret til et av Europas viktigste rockealbum noensinne. Legendariske Jello Biafra har omtalt det som «kanskje det viktigste europeiske albumet noensinne». *Apocalypse Dudes* inneholder flere av bandets mest kjente låter, som «The Age of Pamparius», «Prince of the Rodeo» og «Get It On».  Albumet har ligget på VG-lista i både 1998, 2002 og 2003.

## Sporliste
# «The Age of Pamparius»
# «Selfdestructo Bust» 
# «Get It On» 
# «Rock Against Ass» 
# «Don't Say Motherfucker, Motherfucker» 
# «Rendezvous with Anus» 
# «Zillion Dollar Sadist» 
# «Prince of the Rodeo» 
# «Back to Dungaree High» 
# «Are You Ready (For Some Darkness)» 
# «Monkey on Your Back» 
# «Humiliation Street» 
# «Good Head»

## Medvirkende
### Turboneger
* Hank von Helvete: vokal
* Euroboy: sologitar
* Rune Rebellion: rytmegitar
* Happy-Tom: bassgitar
* Pål Pot Pamparius: keyboard og perkusjon
* Chris Summers: slagverk
### Øvrige
* Pål Klaastad - produsent, tekniker 
* Christian Calmeyer - tekniker 
* Marco Finger - fotograf 
* Morten Andersen - fotograf
* Stian Andersen - fotograf 
* Dimitri Kayiambakis - artwork 

## Eksterne lenker
*
Kordofon

En **kordofon** er ethvert musikkinstrument som lager lyd først og fremst ved hjelp av en vibrerende streng eller strenger oppspent mellom to punkter knyttet til en resonansbunn. Lyden skapes ved at strengen strykes med en bue, plukkes med fingrene eller slås med en liten hammer. Det er en av de fire hovedinndelingene av instrumenter i det originale Hornbostel-Sachs-systemet for klassifisering av musikkinstrumenter (''elektrofoner'' eller elektriske/elektroniske instrumenter er en femte kategori).

Det som de fleste vil kalle strengeinstrumenter er klassifisert som kordofoner, for eksempel fioliner, gitarer, lyrer og harper. Begrepet omfatter også instrumenter som man ikke nødvendigvis oppfatter som strengeinstrumenter, slik som noen typer spilledåser og pianoet (som selv om det ofte blir kalt et strengeinstrument, også kalles et tangentinstrument og et perkusjonsinstrument).

Hornbostel-Sachs deler kordofoner inn i to hovedgrupper: instrumenter uten en resonator som er en integrert del av instrumentet (som har klassifiseringsnummeret 31), og instrumenter med en slik resonator (som har klassifiseringsnummer 32). De fleste vestlige instrumenter kommer i den andre gruppen, men pianet og cembaloen kommer i den første gruppen. Hornbostel og Sachs' kriterium for å avgjøre hvilken undergruppe instrumentet faller inn i er om resonatoren kan tas bort uten å ødelegge instrumentet, og da er det klassifisert med nummer 31. Tanken om at pianoets kasse, som fungerer som en slags resonator, kan fjernes uten å ødelegge instrumentet, kan virke merkelig, med dersom verket og strengene ble tatt ut av boksen sin, ville man stadig kunne spille på det. Dette er ikke tilfelle med en fiolin, fordi strengen passerer over en bru som er lokalisert på resonnansboksen, slik at fjerning av resonatoren her ville bety at strengene ble slakke.

## Klassifisering
Hornbostel-Sachs system for klassifisering av musikkinstrumenter deler inn kordofoner i følgende klasser, avhengig av hvordan instrumentet er oppbygd:

*31: instrumentet består kun av en strengeholder, eventuelt med en resonator som kan avmonteres (siterinstrumenter, som piano og siter)
*32: strengeholder og resonator er én fast enhet (som lutter og harper)
*33: ved å klimpre en streng festet til et trommeskinn (vanlig i indiske trommer, var opprinnelig regnet som membranofon klasse 22, men har blitt flyttet til kordofon)

## Referanser
Marie Dressler

**Marie Dressler** (født **Leila Maria Koerber**; 9. november 1868 i Cobourg i Canada, død 28. juli 1934 i Santa Barbara i California) var en kanadisk-amerikansk skuespiller.

Dressler fikk sin filmdebut 1914, da hun spilte mot Charlie Chaplin, i filmen *[[Chaplin som millionær]]*. Hun var heltinne i en rekke stumfilmer. I 1931 vant Dressler en Oscar for sin rolle som Min Divot i filmen *[[To kvinners datter]]*. Hun har fått en stjerne på Hollywood Walk of Fame.

## Filmografi (utvalg)
* 1914 – *[[Chaplin som millionær]]*
* 1917 – *[[Tillie Wakes Up]]*
* 1927 – *[[Hansens og Olsens]]*
* 1928 – *[[Skaff meg en mann]]*
* 1929 – *Hollywood revy 1929*
* 1930 – *[[Anna Christie (1930)|Anna Christie]]*
* 1930 – *[[En romantisk natt]]*
* 1930 – *[[O hellige ektestand]]*
* 1930 – *[[To kvinners datter]]*
* 1931 – *[[Slank må man være]]*
* 1931 – *[[Det sterkeste kjønn]]*
* 1932 – *Emma*
* 1932 – *Prosperity*
* 1933 – *[[Skipperen på Narcissus]]*
* 1933 – *[[Middag kl. 8 (film)|Middag kl. 8]]*
* 1933 – *Christopher Bean*

## Referanser


## Eksterne lenker
*
Port Royal

**Port Royal** er en havneby på Jamaica. Den var tidligere øyas hovedstad. Inntil et jordskjelv ødela byen 7. juni 1692, var den også Jamaicas viktigste handelsby. Etter jordskjelvet, da to tredjedeler av byen sank i Det karibiske hav, ble denne rollen overtatt av Kingston, som senere skulle bli øyas hovedstad. Port Royal, en gang et sentralt knutepunkt for transatlantisk handel, inkludert handel med slaver i Afrika, hadde en dypvannshavn og seks forsvarsfort, noen nå under vann. Port Royal ligger på vestenden av sandbankene *los Palisadoes*, som beskytter Kingston havn. På 1600-tallet var den et fristed for karibiske pirater, og den fikk et rykte som «den rikeste og ondeste byen i verden». Dette var en havn hvor pirater kunne ta med seg og handle i byttevarer, noe som var vanskelig i mer «legale» byer. Havnen fungerte også som base for engelske pirater og kapere, som ble betalt av sin regjering for å angripe franske og spanske skip.

Den 7. juni 1692 ble byen rammet av et kraftig jordskjelv som gjorde sanden under byen flytende. Resultatet var at store deler av byen gled ut i havet. Jordskjelvet ble etterfulgt av en tsunami, som la en større del av byen under vann. Disse to naturkatastrofene tok livet av mellom 1000 og 3000 mennesker. Det ble gjort forsøk på å bygge byen opp igjen, men uten suksess. I 1704 ble mye av det som var bygd opp, ødelagt i en brann, og i første halvdel av 1700-tallet ble kysten rammet av flere kraftige orkaner. Etter hvert ble Port Royals rolle som hovedstad overtatt av Spanish Town og senere av Kingston.

Etter et nytt jordskjelv 14. januar 1907 forsvant nok en stor del av byen i havet.

Befolkningen er under 2000 mennesker, og byen har ingen økonomisk eller politisk betydning. Økonomien er turistbasert, men selv om den jamaicanske regjeringen har besluttet å restaurere byen, er den stort sett forfallen.

I 2025 ble byen innlemmet i UNESCO verdensarvliste. Arkeologiske funn avslører en godt bevart utforming av bolig-, religiøse og administrative bygninger, som tjente som en karakteristisk markør for britisk kolonial tilstedeværelse i Karibia.

## Eksterne lenker
*  Port Royal and the Pyrates
*  1692: Earthquake of Port Royal
Taurin

**Taurin** (**C<sub>2</sub>H<sub>7</sub>NO<sub>3</sub>S**) eller **2-aminoetanesulfonsyre** er en organisk syre (avledet av aminosyren cystein) som mennesker og dyr danner i bukspyttkjertelen. Navnet kommer fra latinsk *taurus* (*tyr*), ettersom stoffet først ble oppdaget i gallen til en okse (*Bos taurus*). Stoffet finnes i alle animalske næringsmidler. Opptil 0,1% av kroppen består av taurin, den er spesielt rikt distribuert i gallen og tykktarmen.

Taurin har mange fundamentale biologiske roller, som å konjugere (flektere, forbinde, føye sammen) gallsyrer, antioksidere, osmoregulering (opprettholde et bestemt osmoisk trykk i kroppsvæskene), membran stabiliserende effekter, og modulering av kalsiumsignaleringen. Det er dessuten essensielt for hjertefunksjonen og utvikling av for funksjonen til skjelettmuskulaturen, netthinnen og sentralnervesystemet.

Taurin er essensielt for katter, som ikke kan danne dette selv. Taurinmangel hos katter kan føre til alvorlige sykdommer, blant annet sviktende syn og blindhet, hjerteproblemer, og nedsatt fertilitet. Derfor må taurin tilføres i kommersiell kattemat. Ved forekomst av vitamin B6 dannes taurin i kroppen for mennesker. 

## Eksterne lenker
* Artikkel om taurin på Aminosyrer.net
Royal peculiar

**Royal peculiar** betegner et tilbedelsessted som faller direkte under den britiske monarken fremfor et bispedømme. Betegnelsen stammer fra angelsaksiske tider da en kirke kunne alliere seg med monarken og dermed ikke være underlagt bispestolen i området. Senere uttrykket det forholdet mellom de normanniske og angevinske konger og Den engelske kirke.

Idag har følgende tilbedelsessteder betegnelsen *royal peculiar*:

*Collegiate Church of St Peter, Westminster (Westminster Abbey)
*St George's Chapel, Windsor Castle (The Sovereign's Free Chapel of St George in the Sovereign's Castle of Windsor), along with the Royal Chapel of All Saints, Windsor
*Kapellene assosiert med Chapel Royal:
**Chapel Royal, St. James's Palace
**Queen's Chapel, St James's Palace
**Chapel Royal, Hampton Court
**Chapel of St John the Evangelist in the Tower of London
**Chapel of St Peter ad Vincula in the Tower of London
*Queen's Chapel of the Savoy
*Royal Foundation of St Katharine, In Ratcliffe, London
*Royal Peculiar of St Endellion, Padstow, Cornwall 
*Royal Peculiar of Heytesbury (St Peter and St Paul), Warminster, Wiltshire
*Royal Peculiar of Middleham (St Mary and Alkelda), Richmond, North Yorkshire 
*Royal Peculiar of Wimborne Minster (St Cuthberga), Dorset
*Royal Peculiar of St Michael's College, Tenbury (St Michael's and All Angels), Leominster, Herefordshire
*Royal Peculiar of the Temple Church of St Mary 
*Royal Peculiar of Lincoln's Inn 
*Royal Peculiar of Gray's Inn 

En lignende status har The Queen's Chapel of the Mohawks, Brantford, Ontario, og Christ Church, 's Royal Chapel of the Mohawks, i nærheten av Deseronto i Ontario i Canada. Disse var lenge kongelige kapeller og ble forhøyet til *[[Chapel Royal]]* av Elisabeth II i 2004.
Aerofon

En **aerofon** er ethvert musikkinstrument som lager lyd først og fremst ved å få et luftlegeme til å vibrere, uten hjelp av strenger eller membraner og uten at vibrasjon fra selve instrumentet legger vesentlig til lyden. Det er en av de fire hovedinndelingene (klasse 4) av instrumenter i det originale Hornbostel-Sachs-systemet for klassifisering av musikkinstrumenter.

Hornbostel-Sachs inndeler aerofoner etter om lufta som vibrerer er holdt inni selve instrumentet eller ikke.

Den første klassen (41) inkluderer instrumenter hvor den vibrerende lufta *ikke* er omsluttet av selve instrumentet, slik som brummeren. Slike instrumenter kalles *frie aerofoner*. Denne klassen inkluderer instrumenter med fritt rør slik som munnspill, men også mange instrumenter som neppe ville bli kalt blåseinstrumenter i det hele tatt av de fleste mennesker, slik som sirener og pisker.

Den andre klassen (42) inkluderer instrumenter hvor den vibrerende lufta *er* omsluttet av instrumentet. Denne klassen inkluderer nesten alle de instrumenter som generelt kalle blåseinstrumenter i vesten, sånn som fløyte, obo og trompet.

I tillegg kan svært kraftige lyder lages ved hjelp av eksplosjoner rettet inn i, eller detonert inni, resonnerende tomrom. Instrumenter som damporgelet (og dampfløyta), og dessuten pyrofonen kan også regnes som instrumenter i klasse 42, til tross for det faktum at det er damp eller en luft-brennstoffblanding som utgjør den vibrerende «lufta».

## Klassifisering
Hornbostel-Sachs system for klassifisering av musikkinstrumenter deler inn membranofoner i følgende klasser, avhengig av hvordan lyd blir produsert:

*41: den vibrerende luften er utenfor instrumentet (som pisker og sirener, også trekkspill og liknende hører hjemme her)
*42: den vibrerende luften er inni instrumentet (rene blåseinstrumenter, med mange undergrupper)

## Referanser
Wokou

**Wokou** (kinesisk: 倭寇; pinyin: *wōkòu*; japansk: わこう *wakō*; koreansk: 왜구 *waegu*) eller **japanske pirater** var pirater som herjet langs de kinesiske og koreanske kyster mellom 12- og 1500-tallet. I den mest aktive perioden var de japanske piratene hverken japanske eller pirater. De besto da for det meste av kinesiske militssoldater, handelsmenn og smuglere, samt portugisiske sjømenn og handelsmenn. En liten andel var japanske soldater, ronin, smuglere og handelsmenn.

Den første fasen av wokouaktivitet begynte på 1200-tallet og fortsatte til andre halvdel av 1300-tallet. I denne fasen besto piratene kun av japanske pirater som opererte i Gulehavet og som i hovedsak angrep mål på den koreanske halvøya og Kina. Den andre fasen fant sted på begynnelsen av 1600-tallet. I denne perioden var wokouene av en mer blandet sammensetning og virksomheten spredte seg til havene i Øst-Asia og de store elvene, som for eksempel Yangtze.

Navnet «wokou» kommer fra *wa* eller *wo*, som sikter til Japan, og *kou*, som betyr banditt.

Et av den kinesiske keisermakts tiltak mot wokou-røveriet var hai jin-politikken, som innebar forbud mot privat sjøfartshandel. Men denne politikken ble i virkeligheten en medvirkende årsak til at sjørøveriet vedvarte, ettersom utarmede kinesere i kystområdene ikke kunne livnære seg og gikk over til røveri.

## Litteratur
**Primærkilder**:
* Zheng Ruohui: *Zhouhai Tubian* (籌海図編)
* 老松堂日本行録

**Sekundærlitteratur**:
* So Kwan-wai: *Japanese Piracy in Ming China During the 16th Century*. East Lansing, 1975.
* C.R. Boxer: *Piracy in the South China Sea* in *History Today*, XXX, 12 (December), s. 40-44.
* Stephen Turnbull: *Samurai. The World of the Warrior*, s. 155-157
Rune Høydahl

**Rune Christopher Høydahl** (født 10. desember 1969 i Drammen) er en tidligere profesjonell norsk terrengsyklist fra Sande i Vestfold, gründer av semiprofflaget Team United Bakeries (tidligere Team Etto Høydahl) og sportsforretningen Høydahl Sport, og terrengsykkelambassadør.

## Biografi
Høydahl syklet landevei fra 1979, 10 år gammel. Han begynte å sykle terrengsykkelritt på slutten av 1980-tallet, og ble profesjonell terrengsyklist i 1992. Frem til 1994 syklet han for SCOTT Sports SA, deretter for Giant Manufacturing fra 1995-2003. Han kjørte sitt siste år som profesjonell i 2003.

Høydahl representerte Norge i OL 1996 i Atlanta og OL 2000 i Sydney. Han har 10 verdenscup-seire i terrengsykling, og har kommet på 2.-plass (95) og 3.-plass (98) sammenlagt i verdenscupen. Høydahl er én av kun to syklister som har vunnet verdenscupritt i begge de to terrengsykkelgrenene rundbane og downhill. Han har vunnet Birkebeinerrittet syv ganger og er tildelt kongepokalen tre ganger. 

I 2004 vant han Norseman som er et av verdens tøffeste triatlon-konkurranser. I 2008 vant Høydahl terrengsykkelrittet Trondheim-Oslo som gikk over 6 dager. Han ble også nr. 9 totalt i Cape Epic i Sør-Afrika som er et av verdens hardeste etapperitt over 6 dager der flere av verdens beste terrengsyklister stiller til start.

I forkant av 2006 sesongen etablerte Høydahl Team Høydahl, et semi-profesjonelt terrengsykkel-lag. I 2006 etablerte han sammen med Stian Møller sportsforretningen Høydahl Sport i Drammen. I 2010 fikk Høydahl ny hovedsponsor til sitt lag og det skiftet navn til Team United Bakeries.

Høydahl er gift og har to barn.

## Meritter

;1992
: Norgesmester utfor
: Norgesmester rundbane
;1994
: Norgesmester rundbane
;1996
:Sølv VM rundbane, Cairns, Australia
:11.-plass OL rundbane, Atlanta 1996
;1997
:1.-plass Birkebeinerrittet
: Norgesmester rundbane
;1998
: Norgesmester rundbane
;2000
: Norgesmester rundbane
;2003
: Norgesmester rundbane

## Referanser


## Eksterne lenker
*
Red Bull

**Red Bull** er en energidrikk produsert av den østerrikske næringsmiddelprodusenten Red Bull GmbH. Den originale Red Bull inneholder sukkerartene sukrose og glukose, B-vitaminer, taurin og koffein. For å produsere Red Bull sukkerfri/Zero har sukkerartene sukrose og glukose blitt erstattet av søtstoffene steviolglykosider (stevia), acesulfame K og aspartam (i enkelte land sukralose). Red Bull har sitt opphav i drikken «Krating Daeng» (กระทิงแดง – rød gaur) fra Thailand, der den ikke inneholder kullsyre.

Østerrikeren Dietrich Mateschitz syntes drikken var en god kur for jetlag, og bestemte seg for å tilpasse drikken til det vestlige markedet. I 1984 grunnla Mateschitz Red Bull GmbH sammen med Chaleo Yoovidhya, og produktet ble lansert først i Østerrike i 1987, deretter Ungarn 1992 og nådde USA i 1997. I dag er drikken tilgjengelig i 171 land.

## Red Bull i Norge
Drikken var frem til 2009 klassifisert som legemiddel i Norge, ettersom den inneholdt for høye verdier av koffein og taurin. I 2009 endret EU reglene om koffein, slik at det ikke lenger anses for å være et legemiddel. Red Bull selges derfor i Norge som enhver annen leskedrikk. Drikken inneholder også flere typer B-vitaminer. I Norge selges energidrikken i bokser på 0,25, 0,355 og 0,473 liter, og flasker på 0,33 liter.

Red Bull arrangerer en rekke eventer og konkurranser i Norge, som Red Bull Janteloppet, Red Bull Cliff Diving og Red Bull Ragnarok samt veldedighetsløpet Wings for Life World Run der alle inntektene går til Wings for Life Foundation, hvis formål er å finne en metode for å helbrede ryggmargsskader. Tidligere har Red Bull Sparkstøtting Supercross, Red Bull NordiX og Red Bull Flugtag blitt arrangert i Norge.

I Norge er blant annet langrennsløperen Petter Northug, alpinistene Henrik Kristoffersen og Aksel Lund Svindal (lagt opp), håndballspilleren Nora Mørk, WRC-rally-sjåføren Andreas Mikkelsen, Marcus Kleveland og Øystein Bråten (jibbing/ski) sponset av Red Bull. Det samme er sandvolleyballduoen Anders Mol og Christian Sørum, roeren Kjetil Borch, triatlonutøveren Kristian Blummenfeldt.
## Næringsinnhold

## Referanser


## Eksterne lenker
*
Menstad

**Menstad** er en bydel i Skien kommune i Telemark, men regnes ofte som en del av Borgestad. Menstad er mest kjent for Menstadslaget, som fant sted i 1931. Her ligger blant annet Menstad Ungdomsskole.

Navnet Menstad (tidligere skrevet Meenstad) er sammensatt av Meen og stad. ”Stoð” betyr båtstø på oldnorsk, og var stedet der gården Meens båter la til. Derfor har Menstad sannsynligvis vært utskipningssted for tømmer og andre varer fra gården Meen i tidligere tider.

## Referanser
Ni liv (bok)

***Ni liv, historien om Jan Baalsrud*** (engelsk *We die alone*) er en dokumentarbok av den engelske historikeren og forfatteren David Howarth som handler om den norske motstandsmannen Jan Baalsruds flukt i Nord-Norge til Sverige etter en mislykket oppdrag våren 1943. 

Baalsrud reiste fra Shetland til Troms om bord på båten «Brattholm», som ble senket under kampen på Toftejord 30. mars 1943. Som den eneste overlevende fra båten flyktet han, med hjelp av mange andre, gjennom de tyskokkuperte områdene Troms og Finland for å nå det nøytrale Sverige fra mars til juni 1943.

Boken er gjenutgitt flere ganger.

## Film
Romanen ble filmatisert av regissøren Arne Skouen i 1957. Jack Fjeldstad spilte rollen som Jan Baalsrud. Filmen regnes blant tidenes største norske filmer.

En nyinnspilling av Harald Zwart ble lansert i 2017. Denne heter *[[Den tolvte mann]]* og avviker en del fra den første filmatiseringen.

## Referanser
Flakk

**Flakk** er en grend i Trondheim kommune. Det ene fergeleiet på fergesambandet Flakk–Rørvik på fylkesvei 715 ligger her. Ved Flakk starter også fylkesvei 707, som går til Klett. Flakk ligger ca. en 15 minutters kjøretur utenfor Trondheim sentrum.

## Fergestedet
Fergesambandet har tidligere hatt billettboder, der betalingen foregikk på land. 1. januar 2010 ble dette omgjort, slik at kun AutoPASS er mulig betalingsmetode. Fra 31. januar 2011 og ut 2018 drev selskapet Fjord1 sambandet. Tidligere drifter var selskapet FosenNamsos Sjø som igjen overtok 1. januar 2019 og som skiftet navn til Torghatten Midt 1. mars 2022.

## Flakk Camping
Flakk har også eget campingsted. Campingen ligger like ved fergestedet, helt nede ved sjøen. Campingen har en ryddet sjøkant som gjør det mulig å bade der. 

## Kilder
* Flakk Camping
Dokumentarroman

**Dokumentarromanen** er en litterær mellomsjanger. Den karakteristiske dokumentarromanen tar utgangspunkt i faktiske hendelser, og bruker skjønnlitterære virkemidler for å skildre personenes motiver, resonnement og samtaler.

Dokumentarromanen skiller seg fra andre romaner ved at faktiske begivenheter legger premissene for handlingen. I dokumentarromanen blir ikke historiske hendelser bare referert, men de vil også påvirke tekstens innholdsstruktur i avgjørende grad. Den skiller seg på den annen side fra den sakprosaens framstillingsmønstre ved at den anvender et «subjektivt sannhetsbegrep». (*Aarseth*). Gjennom et «subjektivt sannhetsbegrep» vil fortelleren tre frem i forgrunnen som en viktig del av den litterære strukturen. I praksis finnes det mange mellomstadier mellom roman, dokumentarroman og narrativ sakprosa. 
 
## Kjente dokumentarromaner
**[[To mistenkelige personer]]* av Gunnar Larsen (1933)
**Englandsfarere* av Sigurd Evensmo (1945) 
**Med kaldt blod* av Truman Capote (1966)
**Legionärerna* av Per Olov Enquist (1968)
**Nattens armeer* av Norman Mailer (1968)
**Kappløpet* av Kåre Holt (1974)
**Illusjonen som brast* av Stein Morten Lier (2006)
**[[Frihetens øyeblikk]]* av Jens Bjørneboe (1966)
**[[Kruttårnet]]* av Jens Bjørneboe (1969)
**[[Stillheten]]* av Jens Bjørneboe (1973)

## Se også
* Nøkkelroman

## Litteratur
**Litteraturvitenskapelig leksikon*. Kunnskapsforlaget, 1997
*Aarseth, Asbjørn. *Episke strukturer*. Universitetsforlaget, 1976
Buccaneer

En **buccaneer** var en uavhengig pirat som opererte i Det karibiske hav på 1600-tallet. Ordet kommer fra *boucan*, en treramme som ble brukt for å røyke kjøtt (kalt en *barbacoa* andre steder, senere *barbeque*). Disse ble benyttet av franske jegere som ble kalt for *boucanier*. Disse jegerne ble pirater og navnet fulgte dem. Den mest berømte piraten som er assosiert med buccaneerer i Karibien på denne tiden var Henry Morgan.

## Se også
*Karibiske pirater